L 243/92
RO
Jurnalul Oficial al Uniunii Europene
20.9.2022
(21)
Ca urmare a apariției acestor focare de gripă aviară înalt patogenă, autoritățile veterinare din Canada, Regatul Unit și Statele Unite au stabilit o zonă de control de 10 km în jurul exploatațiilor afectate și au pus în aplicare o politică de depopulare totală pentru a menține sub control prezența gripei aviare înalt patogene și pentru a limita răspândirea ei.
(22)
Canada, Regatul Unit și Statele Unite au transmis Comisiei informații cu privire la situația epidemiologică de pe teritoriul lor și la măsurile pe care le-au luat pentru a preveni răspândirea în continuare a gripei aviare înalt patogene.
Aceste informații au fost evaluate de Comisie.
Pe baza acestei evaluări și pentru a proteja situația sanitarveterinară din Uniune, este necesar să nu mai fie autorizată introducerea în Uniune a transporturilor de păsări de curte, de materiale germinative provenite de la păsări de curte și de carne proaspătă de păsări de curte și de vânat cu pene din zonele care fac obiectul restricțiilor stabilite de autoritățile veterinare din Canada, Regatul Unit și Statele Unite din cauza focarelor recente de gripă aviară înalt patogenă.
(23)
Canada a transmis informații actualizate cu privire la situația epidemiologică de pe teritoriul ei în ceea ce privește optsprezece focare de gripă aviară înalt patogenă din exploatații avicole situate în provinciile Alberta (9), Columbia Britanică (1), Manitoba (1), Ontario (3), Quebec (2) și Saskatchewan (2), care au fost confirmate între 31 martie 2022 și 23 aprilie 2022.
(24)
În plus, Regatul Unit a transmis informații actualizate cu privire la situația epidemiologică de pe teritoriul său în ceea ce privește un focar de gripă aviară înalt patogenă dintr-o exploatație avicolă din insula Whalsay, Insulele Shetland, Scoția, Regatul Unit, care a fost confirmat la 30 mai 2022.
(25)
Mai mult, Statele Unite au transmis informații actualizate cu privire la situația epidemiologică de pe teritoriul lor în ceea ce privește paisprezece focare de gripă aviară înalt patogenă din exploatații avicole situate în statele Minnesota (5), Missouri (1), Nebraska (2), Dakota de Nord (2) și Dakota de Sud (4), Statele Unite, care au fost confirmate între 8 martie 2022 și 14 aprilie 2022.
(26)
Canada, Regatul Unit și Statele Unite au transmis informații și despre măsurile pe care le-au luat pentru a preveni răspândirea în continuare a bolii respective.
În particular, ca urmare a respectivelor focare de gripă aviară înalt patogenă, Canade, Regatul Unit și Statele Unite au pus în aplicare o politică de depopulare totală pentru a controla și limita răspândirea bolii în cauză și, în plus, au îndeplinit cerințele privind curățarea și dezinfectarea în urma punerii în aplicare a politicii de depopulare totală a exploatațiilor avicole de pe teritoriile lor unde s-au constatat infecții.
(27)
Comisia a evaluat informațiile transmise de Canada, de Regatul Unit și de Statele Unite și a concluzionat că focarele de gripă aviară înalt patogenă din respectivele exploatații avicole au fost eliminate și că nu mai există niciun risc asociat cu intrarea în Uniune a produselor obținute de la păsări de curte din zonele din Canada, din Regatul Unit și din Statele Unite din care a fost suspendată intrarea în Uniune a produselor obținute de la păsări de curte din cauza respectivelor focare.
(28)
Prin urmare, este necesar ca anexele V și XIV la Regulamentul de punere în aplicare (UE) 2021/404 să fie modificate pentru a se ține seama de situația epidemiologică actuală în ceea ce privește gripa aviară înalt patogenă din Canada, din Regatul Unit și din Statele Unite.
(29)
Având în vedere situația epidemiologică actuală din Canada, din Regatul Unit și din Statele Unite în ceea ce privește gripa aviară înalt patogenă și riscul mare de introducere a acesteia în Uniune, este necesar ca modificările Regulamentului de punere în aplicare (UE) 2021/404 efectuate prin prezentul regulament să intre în vigoare în regim de urgență.
(30)
Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,